32003D0642
L 226/27
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ 2003/642/ПВР НА СЪВЕТА
от 22 юли 2003 година
за прилагане по отношение на Гибралтар на Конвенцията за борбата с корупцията, в която участват длъжностни лица на Европейските общности или длъжностни лица на държавите-членки на Европейския съюз
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за Европейския съюз,
като взе предвид Конвенцията за борбата с корупцията, в която участват длъжностни лица на Европейските общности или длъжностни лица на държавите-членки на Европейския съюз (1) („Конвенция за корупцията“),
като има предвид, че:
(1)
Конвенцията за корупцията е изготвена с акт на Съвета от 26 май 1997 г.
(2)
В Конвенцията за корупцията няма разпоредба относно нейното прилагане по отношение на Гибралтар.
(3)
Конвенцията за корупцията, както и няколко други конвенции, изготвени на същото основание и приети в рамките на дял VI от Договора за Европейския съюз, преди 1 юни 2000 г. (2) и към онзи момент не са се отнасяли до Гибралтар.
(4)
Обединеното кралство е компетентно за международните отношения на Гибралтар.
(5)
Желателно е Конвенцията за корупцията да се прилага по отношение на Гибралтар,
РЕШИ:
Член 1
Конвенцията за корупцията се прилага по отношение на Гибралтар.
Член 2
Настоящото решение се публикува в Официален вестник на Европейския съюз и влиза в сила в деня на публикуването му.
Съставено в Брюксел на 22 юли 2003 година.